Nr. UVT: 43434/ 27.09.2019

Către Facultatea de \_\_\_\_\_\_\_\_\_\_\_\_\_\_\_\_

În atenția Domnului/ Doamnei Decan,

Coordonatorilor Departamentali Erasmus+,

Prin prezenta, vă transmitem calendarul selecției studenților pentru mobilități realizate ȋn cadrul programului Erasmus+ de plasament cu statele partenere **(Erasmus+ Partner Countries)** pentru anul universitar 2019-2020 precum și conținutul dosarului de candidatură.

Informaţii referitoare la Programul de mobilităţi individuale Erasmus+ organizate cu instituţiile din statele partenere programului Erasmus+ (Partner Countries) pot fi găsite accesând următorul link: <http://ri.uvt.ro/erasmus-mobilitati-cu-partner-countries/>

În vederea realizării programului de mobilităţi aprobat în cadrul Cartei Erasmus a UVT, participantul va primi sprijin financiar din fondurile Comisiei Europene pentrucheltuieli de subzistenţă şi pentru cheltuieli de transport. Astfel, participantului la mobilitate *Erasmus+ OUTGOING* într-o ţară parteneră programului, i se acordă:

* grant Erasmus+ pentru subzistenţă: 700 euro / 30 zile;
* grant Erasmus+ pentru costuri de transport: diferă în funcţie de distanţa dintre locul de origine şi locul de desfăşurare a activităţii, după cum urmează:

|  |  |
| --- | --- |
| Distanţa | Suma per participant în euro |
| Între 10 şi 99 km: | 20 |
| Între 100 şi 499 km: | 180 |
| Între 500 şi 1999 km: | 275 |
| Între 2000 şi 2999 km: | 360 |
| Între 3000 şi 3999 km: | 530 |
| Între 4000 şi 7999 km: | 820 |
| 8000 km sau mai mult: | 1500 |

Distanţa dintre locul de origine şi locul de desfăşurare a activităţii se calculează utilizând [*Calculatorul pentru distanţe*](http://ec.europa.eu/programmes/erasmus-plus/resources/distance-calculator_en)pus la dispoziţie de către Comisia Europeană: http://ec.europa.eu/programmes/erasmus-plus/resources/distance-calculator\_en

**Calendarul selecției**:

* depunerea dosarelor la **Departamentul de Relații Internaționale** (cam. 155 B – et. I, clădirea UVT): 30 septembrie – 18 octombrie 2019;
* selecția studenților: 21 – 24 octombrie 2019;
* contestaţii: 25 octombrie 2019;
* afișarea rezultatelor: 25 octombrie 2019.

Dosarul de candidatură se depune la Departamentul de Relații Internaționale (cam. 155 B – et. I, clădirea UVT) și trebuie să conțină următoarele documente:

* Cerere către Coordonatorul Instituțional Erasmus+ (se menționează facultatea, secția, anul, organizația pentru care se aplică – maxim 3 opțiuni în ordinea preferinței);
* Adeverință cu media anilor anteriori;
* Curriculum Vitae într-o limbă de circulație internațională – se poate folosi modelul european de CV: Europass;
* Certificat de cunoaștere a limbii țării respective sau a limbii în care se va desfășura activitatea la organizația gazdă (poate fi orice diplomă care atestă cunoștințe medii de limbă străină sau certificate emise de departamentele de limbi străine ale fiecărei facultăți; nu și pentru studenții care studiază limba respectivă ca parte integrantă din specializarea lor);
* Scrisoare de motivație care să justifice organizația aleasă (conține informații despre programul de practică propus);
* Dovada acceptului din partea organizației (invitație, scrisoare de acceptare, e-mail de acceptare etc.) – Opțional.

În anul universitar 2019 – 2020, un stagiu Erasmus+ Placement pentru studenți este de **minim 2 luni – maxim 3 luni** și se poate derula imediat după finalizarea selecției, însă nu poate începe mai târziu de 1 august 2020. Studentul trebuie să finalizeze mobilitatea până cel târziu la data de 30 septembrie 2020.

Un student poate beneficia de o mobilitate Erasmus+ Placement și dacă a beneficiat de o mobilitate Erasmus+ Studii.Un student poate beneficia de până la 12 luni de mobilitate Erasmus+ pe fiecare ciclu academic (licență, masterat, doctorat).

De asemenea, vă aducem la cunoștință faptul căîn data de **10 octombrie 2019**, în A01, începând cu ora **15:00**, Departamentul de Relaţii Internaţionale va organiza un **seminar de informare** referitor la mobilitățile Erasmus+ pentru studenți. La această întâlnire sunt invitați studenţii UVT interesaţi să participe la programul de mobilităţi Erasmus+. Vă rugăm să diseminaţi această informaţie în rândul studenților interesaţi să participe la program.

Menţionăm faptul că sprijinul dumneavoastră în diseminarea acestor informaţii în rândul studenţilor este de un real ajutor în demersul echipei noastre de a informa corect toţi studenţii UVT interesaţi să participe la programul de mobilităţi Erasmus+.

Vă rugăm să nu ezitați să ne contactați pentru informații suplimentare!

|  |  |  |
| --- | --- | --- |
| Coordonator Instituțional Erasmus+, |  | Responsabil Erasmus+ Outgoing, Mobilități de Plasament, |

dr.Oana-Roxana IVAN dr. Mihaela-Elisabeta PROTEASA-POPUȚA